《闻彭方伯凤仪荐侍郎都宪皆未遂诗以寄意》
明代·祁顺

廊庙深期第一官，锋车何事尚盘桓。才优屏翰今为最，道合明良古亦难。

一代正人关世运，百年公论满朝端。扶摇指日培风便，极目青霄送羽翰。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。